[{"text_idx": "#000000", "text": "Chewch chi ddim tirlun mwy amrywiol a dramatig nag Eryri."}, {"text_idx": "#000001", "text": "Mae\u2019r Parc Cenedlaethol yn gartref i 23 milltir o arfordir trawiadol o draethau a glannau sydd yr un mor syfrdanol a\u0302\u2019r copaon a\u2019r coedwigoedd."}, {"text_idx": "#000002", "text": "Ychydig iawn o leoedd sydd yn y byd lle mae\u2019n bosib profi amrywiaeth mor eang o amgylcheddau o fewn pellter mor fyr i\u2019w gilydd. Mae"}, {"text_idx": "#000003", "text": "Mae aberoedd prydferth yr afon Ddyfi, Mawddach a\u2019r Dwyryd ynghyd a\u0302\u2019r morlin ysblennydd a\u2019r traethau tywodlyd yn cyfrannu at yr amrywiaeth eang o dirweddau yn Eryri."}, {"text_idx": "#000004", "text": "Mae\u2019r system twyni tywod ym Morfa Harlech yn un o\u2019r systemau twyni tywod pwysicaf ym Mhrydain ac yn un o ddim ond llond llaw yng Nghymru."}, {"text_idx": "#000005", "text": "Mae ardaloedd o\u2019r fath yn dod yn lefydd fwyfwy prin."}, {"text_idx": "#000006", "text": "Dyma un o drysorau naturiol cyfoethocaf Cymru sy\u2019n gartref i amrywiaeth eang o fywyd gwyllt sydd wedi esblygu\u2019n benodol i fyw mewn cynefin o\u2019r fath."}]